《西兴寄呈东畎先生》
宋代·施枢

生平未始识东州，不谓招邀得漫游。南镇门前秦望晓，西兴浦口浙江秋。

风搏怒气潮初落，山涌青冥雨乍收。岂为登临重回首，使星只在五云头。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。